ประกาศแนวปฏิบัติ

ที่ นป. 5/2565

เรื่อง แนวปฏิบัติหลักเกณฑ์ในรายละเอียดเกี่ยวกับการโฆษณาของผู้ประกอบธุรกิจสินทรัพย์ดิจิทัล

\_\_\_\_\_\_\_\_\_\_\_\_\_\_\_\_\_\_

 ตามที่ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2561   
เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล ลงวันที่ 3 กรกฎาคม พ.ศ. 2561   
(“ประกาศ ที่ กธ. 19/2561”) ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์   
ที่ กธ. 19/2565 เรื่อง หลักเกณฑ์ เงื่อนไข และวิธีการประกอบธุรกิจสินทรัพย์ดิจิทัล (ฉบับที่ 17) ลงวันที่   
18 สิงหาคม พ.ศ. 2565 (“ประกาศ ที่ กธ. 19/2565”) และประกาศสํานักงานคณะกรรมการกํากับหลักทรัพย์  
และตลาดหลักทรัพย์ ที่ สธ. 22/2565 เรื่อง หลักเกณฑ์ในรายละเอียดเกี่ยวกับการโฆษณาและการส่งเสริมการขายสําหรับผู้ประกอบธุรกิจสินทรัพย์ดิจิทัล ลงวันที่ 23 สิงหาคม พ.ศ. 2565 (“ประกาศ ที่ สธ. 22/2565”) กําหนดให้  
ผู้ประกอบธุรกิจสินทรัพย์ดิจิทัลต้องดําเนินการให้การโฆษณามีความเหมาะสมทั้งในด้านเนื้อหา สัดส่วนของเนื้อหา และวิธีการนําเสนอ เพื่อทําให้ลูกค้าได้รับข้อมูลที่จําเป็นและเป็นประโยชน์ต่อการใช้บริการของผู้ประกอบธุรกิจสินทรัพย์ดิจิทัลหรือต่อการตัดสินใจลงทุนในสินทรัพย์ดิจิทัล โดยการโฆษณาต้องเป็นไปตามหลักเกณฑ์ที่กําหนด นั้น 

เพื่อประโยชน์ในการปฏิบัติตามข้อกําหนดข้างต้นของผู้ประกอบธุรกิจสินทรัพย์ดิจิทัล สํานักงาน ก.ล.ต. โดยอาศัยอํานาจตามข้อ 3(2) ประกอบกับข้อ 10/1 ข้อ 34/3 ข้อ 34/4 ข้อ 34/5 ข้อ 34/6   
ข้อ 34/7 และข้อ 34/8 ของประกาศ ที่ กธ. 19/2561 ประกอบกับข้อ 2 ข้อ 3 ข้อ 4 และข้อ 6 ของประกาศ   
ที่ สธ. 22/2565 จึงกําหนดแนวปฏิบัติสําหรับผู้ประกอบธุรกิจสินทรัพย์ดิจิทัลไว้ในประกาศนี้ โดยในกรณีที่  
ผู้ประกอบธุรกิจสินทรัพย์ดิจิทัลปฏิบัติตามแนวปฏิบัตินี้อย่างครบถ้วน สํานักงาน ก.ล.ต. จะพิจารณาว่า  
ผู้ประกอบธุรกิจสินทรัพย์ดิจิทัลได้ปฏิบัติตามประกาศ ที่ กธ. 19/2561 และประกาศ ที่ สธ. 22/2565 ในส่วนที่เกี่ยวข้องแล้ว ทั้งนี้ หากผู้ประกอบธุรกิจสินทรัพย์ดิจิทัลดําเนินการแตกต่างจากแนวปฏิบัตินี้ ผู้ประกอบธุรกิจสินทรัพย์ดิจิทัลมีภาระที่จะต้องพิสูจน์ให้เห็นได้ว่า การดําเนินการนั้น ยังคงเป็นไปตามหลักการและข้อกําหนดของหลักเกณฑ์ที่เกี่ยวข้อง 

แนวทางปฏิบัติมีรายละเอียดตามที่กําหนดในภาคผนวกแนบท้ายประกาศแนวปฏิบัตินี้ ทั้งนี้ รายละเอียดดังกล่าวได้แก่เรื่องดังต่อไปนี้

1. การจัดให้มีผู้แนะนํารายชื่อลูกค้า (introducing broker agent) สําหรับการให้บริการเกี่ยวกับโทเคนดิจิทัล 

2. การโฆษณาที่เป็นการแจ้งข้อเท็จจริงเกี่ยวกับสินทรัพย์ดิจิทัล การลงทุน การให้บริการ หรือภาพรวมของสินทรัพย์ดิจิทัล และการโฆษณาที่เป็นการให้ความรู้ หรือการทําความเข้าใจเพื่อการศึกษา หรือการเผยแพร่การวิเคราะห์การลงทุน 

3. การโฆษณาคริปโทเคอร์เรนซีในช่องทางที่เป็นทางการของผู้ประกอบธุรกิจ   
และการโฆษณาการให้บริการของผู้ประกอบธุรกิจ

4. การแจ้งรายละเอียดเกี่ยวกับโฆษณาและค่าใช้จ่ายในการโฆษณา รวมถึงรายละเอียดการจ้างบุคคลที่มีผลต่อการตัดสินใจต่อผู้ใช้บริการ[[1]](#footnote-2) (blogger หรือ influencer) 

5. ผู้ประกอบธุรกิจต้องดําเนินการให้ผู้ที่มีบทบาทหลักที่ปรากฎในโฆษณาเปิดเผยข้อมูล ผู้ว่าจ้างในการโฆษณา และข้อมูลความสัมพันธ์หรือความเกี่ยวข้องระหว่างบุคคลหลักดังกล่าวกับผู้ว่าจ้างในการโฆษณา 

6. ผู้ประกอบธุรกิจต้องกํากับดูแลการโฆษณาของบริษัทในกลุ่ม และบุคคลที่มี  
ส่วนเกี่ยวข้องในกิจการ ให้ดําเนินการเผยแพร่โฆษณาในลักษณะที่ไม่ทําให้ประชาชนเกิดความสับสน หรือสําคัญผิดว่าเป็นการโฆษณาของผู้ประกอบธุรกิจสินทรัพย์ดิจิทัล

7. การจัดให้มีระบบงานและกระบวนการภายในเพื่อจัดทํา อนุมัติ และควบคุมดูแล  
การโฆษณาให้เป็นไปตามหลักเกณฑ์ที่กําหนด

8. การนําเสนอข้อมูลประกอบการโฆษณา กรณีมีการแสดงข้อมูลด้านบวกหรือโอกาส  
ที่จะได้รับผลตอบแทน ต้องมีการแสดงข้อมูลด้านลบหรือความเสี่ยงจากการลงทุนควบคู่กัน 

9. การสื่อสารคําเตือนประกอบการโฆษณา

ประกาศ ณ วันที่ 23 สิงหาคม พ.ศ. 2565

 

 (นางสาวรื่นวดี สุวรรณมงคล) 

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์

1. บุคคลที่มีผลต่อการตัดสินใจต่อผู้ใช้บริการ (blogger หรือ influencer) โดยพิจารณาจากการมีผู้ติดตามในสื่อสังคมออนไลน์ช่องทางใดช่องทางหนึ่ง  
ของบุคคลนั้น มากกว่า 10,000 คนขึ้นไป [↑](#footnote-ref-2)